CAF Liga prvaka
CAF Liga prvaka je nogometno klupsko takmičenje u kome učestvuju najbolji klubovi iz afričkih nogometnih liga. Takmičenje se igra pod organizacijom CAF-a. Ovo je najvažnije klupsko nogometno takmičenje na kontinentu i ekvivalent je evropskoj Ligi prvaka. Zbog sponzorskog ugovora puni naziv takmičenja je Total CAF Liga prvaka. Pobjednik ovog takmičenja ostvaruje pravo da učestvuje na Svjetskom klupskom prvenstvu u nogometu, koje okuplja svake godine najbolje nogometne klubove iz svih šest FIFA zona: UEFA, CONCACAF, CONMEBOL, AFC, CAF i OFC.